Консорциум „СЕТ“ завърши рехабилитацията на жп отсечка Стралджа-Церковски - Енергоремонт Холдинг АД
Консорциум „СЕТ“ завърши рехабилитацията на жп отсечка Стралджа-Церковски
Консорциум „СЕТ“ завърши изпълнението на договор за рехабилитация на железопътен участък Стралджа-Церковски с ДП „Национална Компания Железопътна Инфраструктура“. На официална церемония за завършване на обекта, която се състоя на 18 април тази година, беше прерязана лентата на обекта. На нея присъстваха г-жа Галина Василева, директор на дирекция „Контрол на програми и проекти“ в Министерство на транспорта, информационните технологии и съобщенията и ръководител на Управляващия орган на ОП “Транспорт и Транспортна Инфраструктура“ 2014-2020 година, г-н Иван Бакалски – ръководител на звено за подготовка и управление на проект “Рехабилитация на жп линия Пловдив-Бургас , фаза 2“ в ДП „Национална Компания Железопътна Инфраструктура“ ЕАД, г-н Бойко Пенчев – упълномощен представител на консорциум „СЕТ», г-н Володя Нинов – представител на консорциум „Ежис-ЕТП-Ай Си Джи“ ДЗЗД, и Стоянка Иванова – кметски наместник на с. Церковски, община Карнобат.
Изпълненият от „СЕТ“ договор е реализиран със съфинансиране от Кохезионен фонд на ЕС чрез ОП “Транспорт и Транспортна Инфраструктура“ 2014-2020 година. Стойността на проекта е 4 547 978, 99 лева, с ДДС. В резултат на обновяването на 2096 метра железен път се съкращава времето за пътуване по жп линията Пловдив-Бургас и се осигурява скорост на движение от 130 километра в час. Реализираният проект спомага за повишаване на привлекателността на железопътния транспорт чрез намаляване на времето за пътуване.
При обновяването на отсечката консорцим „СЕТ“ демонтира, транспортира, сортира и складира материали от железния път, извърши оздравителни мероприятия за оформяне на земното платно за постигане на проектната носимоспособност, беше положен нов железен път, извършено баластиране и нивелация. Контактната мрежа беше рехабилитирана, както и изкуствените съоръжения. При реализацията на проекта са извършени мерки за опазване-мониторинг на качествата на повръхностните и подземни води в района на площадката, наблюдение, контрол и оценка на вибрациите по време на изграждането на обекта, както и възстановяване на всички площи, засегнати от строителството.
Консултант по проекта е „Ежис-ЕТП- АйСиДжи“ ДЗЗД.
„Този проект допринася за изпълнение на поетите ангажименти на Република България за развитие на железопътната инфраструктура, достигане на европейски стандарти в съответствие с политиката на ЕС и стабилно развитие на железопътната инфраструктура. Нашият консорциум – „“Салчев“ С. П. А, „Дитсманн Енергоремонт“ АД и „Трансгео“ ООД доказа, че отлично работим в екип, даваме качество без компромиси и спазваме стриктно поетите ангажименти.“ – каза представителят на консорциум „СЕТ“ Бойко Пенчев на церемонията.
За изпълнителя „СЕТ“
Консорциум „СЕТ“ ДЗЗД включва „Салчев“ С.П.А,“ Дитсманн Енергоремонт“ АД и „Трансгео“ ООД.